Κρατικό Θέατρο Βορείου Ελλάδος

Το Κρατικό Θέατρο Βορείου Ελλάδος αποτελεί έναν από τους μεγαλύτερους θεατρικούς οργανισμούς στην Ελλάδα, αλλά και την Ευρώπη. Λειτουργεί από το 1961 προάγοντας την θεατρική τέχνη μέσα από τις σκηνές του, μέσα από περιοδείες σε άλλα θέατρα της Ελλάδας και του εξωτερικού, αλλά και μέσα από δράσεις σε εναλλακτικούς χώρους. Το ΚΘΒΕ είναι νομικό πρόσωπο ιδιωτικού δικαίου και επιχορηγείται από το υπουργείο Πολιτισμού και Αθλητισμού.

 Ιδρύθηκε στη Θεσσαλονίκη στις 13 Ιανουαρίου 1961. Πρώτος πρόεδρος του οργανισμού διετέλεσε ο Γεώργιος Θεοτοκάς και πρώτος καλλιτεχνικός διευθυντής ο Σωκράτης Καραντινός. Η πρώτη παράσταση ανέβηκε το καλοκαίρι του 1961 και ήταν ο Οιδίπους Τύραννος του Σοφοκλή σε σκηνοθεσία Σ. Καραντινού, που παρουσιάστηκε πρώτα στα αρχαία θέατρα των Φιλίππων και της Θάσου και λίγο αργότερα στο Καυτανζόγλειο Στάδιο (9, 10 Σεπτεμβρίου 1961). Κατά την πρώτη περίοδο της λειτουργίας του, έδρα του Κρατικού Θεάτρου Βορείου Ελλάδος ήταν το Βασιλικό Θέατρο στη Θεσσαλονίκη. Η πρεμιέρα της πρώτης χειμερινής περιόδου έγινε στις 2 Δεκεμβρίου 1961, με το έργο του Σπύρου Μελά Παπαφλέσσας, σε σκηνοθεσία Πέλου Κατσέλη. Το φθινόπωρο του 1962, και μετά από τέσσερις ακόμη παραστάσεις, η έδρα του Κρατικού Θεάτρου Βορείου Ελλάδος μεταφέρθηκε στο νεότευκτο κτίριο της Εταιρείας Μακεδονικών Σπουδών. Στόχος του, από την εποχή της ίδρυσής του, ήταν η διδασκαλία έργων του ελληνικού και ξένου δραματολογίου, η πραγματοποίηση περιοδειών στις κυριότερες πόλεις της Βόρειας Ελλάδας και όλης της χώρας (από το 1962), η οργάνωση παραστάσεων αρχαίου δράματος ή άλλων κλασικών έργων στα σωζόμενα αρχαία θέατρα και αλλού, καθώς και διάφορες άλλες εκδηλώσεις που έχουν σχέση με το θέατρο και την τέχνη γενικότερα. Το ΚΘΒΕ διαθέτει πέντε χειμερινές σκηνές: Βασιλικό Θέατρο Θέατρο Εταιρείας Μακεδονικών Σπουδών (ΕΜΣ) Φουαγιέ Θεάτρου Εταιρείας Μακεδονικών Σπουδών Θέατρο Μονής Λαζαριστών - Σκηνή Σωκράτης Καραντινός Μικρό Θέατρο Μονής ΛαζαριστώνΤο ΚΘΒΕ διαθέτει επίσης και δύο ανοιχτά θερινά θέατρα: Θέατρο Δάσους Θέατρο Γης. Πάνος Θασίτης-μέλος 1974-1977 & 1981-1984 -Πρόεδρος 1984-1986 Γιαννούλα Καρύμπαλη-Τσίπτσιου-Πρόεδρος Ιωάννης Βοτσαρίδης-Αντιπρόεδρος Μιχάλης Άνθης-μέλος Γρηγόρης Βαλτινός-μέλος Βασίλης Κατσικονούρης-μέλος Άγγελος Μπούρας-μέλος Δημήτρης Χαλκιάς-μέλος Πρώτος καλλιτεχνικός διευθυντής υπήρξε ο Σωκράτης Καραντινός από το 1961 μέχρι το 1967, ενώ σε αυτή τη θέση διετέλεσαν μεταξύ άλλων ο Μίνως Βολανάκης (1974-1977 και 1986-1989), ο Σπύρος Ευαγγελάτος (1977-1980), ο Νίκος Μπακόλας (1980-1983 και 1991-1993), ο Νίκος Χουρμουζιάδης (1984-1985), ο Νικήτας Τσακίρογλου (2004-2009), ο Γιάννης Βούρος (2013-2015), ο Γιάννης Αναστασάκης (2015-2019) και ο Νίκος Κολοβός (2019-2021) . Σημερινός εν ενεργεία καλλιτεχνικός διευθυντής του οργανισμού είναι ο Αστέριος Πελτέκης . Από την ημέρα ίδρυσής του έως σήμερα στο ΚΘΒΕ διετέλεσαν καλλιτεχνικοί διευθυντές οι εξής: Σωκράτης Καραντινός (1961 - 1967) Γεώργιος Κιτσόπουλος (1967 - 1974) Μίνως Βολανάκης (1974 - 1977) Σπύρος Ευαγγελάτος (1977 - 1980) Νίκος Μπακόλας (1980 - 1983) Νίκος Χουρμουζιάδης (1984 - 1985) Μίνως Βολανάκης (1986 - 1989) Δημήτρης Μαρωνίτης (1989 - 1990) Νίκος Μπακόλας (1991 - 1993) Βασίλης Παπαβασιλείου (1994 - 1998) Κώστας Τσιάνος (1998 (5/2-13/7) Διαγόρας Χρονόπουλος (1998 - 2001) Βίκτωρ Αρδίττης (2001 - 2004) Νικήτας Τσακίρογλου (2004 - 2009) Σωτήρης Χατζάκης (2009 - 2013) Γιάννης Βούρος (2013 - 2015) Γιάννης Αναστασάκης (2015-2019) Νίκος Κολοβός (2019-2021) Αστέριος Πελτέκης (2022- ) Η Δραματική Σχολή του Κρατικού Θεάτρου Βορείου Ελλάδος (Ανώτερη Σχολή Δραματικής Τέχνης) λειτουργεί από το 1973 με πρώτο και βασικό τμήμα σπουδών το τμήμα Υποκριτικής Τέχνης. Από το 2014 λειτουργεί παράλληλα και το τμήμα έρευνας και επεξεργασίας της φωνής. Μεταξύ των αποφοίτων της Δραματικής Σχολής περιλαμβάνονται οι Καρυοφυλλιά Καραμπέτη (1979), Νίκος Σεργιανόπουλος (1979), Νίκος Ψαρράς (1994), Ιεροκλής Μιχαηλίδης (1982), Θοδωρής Αθερίδης (1987), Ρένια Λουιζίδου (1987), Βάσω Λασκαράκη (2002), Ιωάννα Τριανταφυλλίδου, Δημήτρης Μακαλιάς (2006), Ιωάννα Πηλιχού (2006), Μαρία Χάνου (2015) Φάνης Μουρατίδης, Σοφία Παυλίδου (1997), Σίλας Σεραφείμ (1993), Δήμητρα Στογιάννη (2000), Μένη Κωνσταντινίδου, Αχιλλέας Γραμματικόπουλος, Χρήστος Νικολάου, Αλέξανδρος Κολιόπουλος (1981), Θέμις Μπαζάκα (1981), Παντελής Καναράκης, Συμεών Τσακίρης (2003), Μιχάλης Μιχαλακίδης (2013), Αναστασία Γκολέμα, Χρήστος Διαμαντούδης, Άλεξ Πιεχόβιακ, Έλενα Λιασίδου, Άγγελος Νεράντζης (2011), Ελένη Ουζουνίδου (1997), Γιάννης Σαμψαλάκης (2012), Χριστόδουλος Στυλιανού (1989), Τάσος Νούσιας (1994), Βάσω Γουλιελμάκη, Γιώργος Χρυσοστόμου (2001), Ανδρέας Νάτσιος, Ορέστης Χαλκιάς (2012), Χρήστος Ευθυμίου (1982), Ευσταθία Τσαπαρέλη (2008), Κατερίνα Γιαμαλή, Ευδόκιμος Τσολακίδης (1986), Ισαβέλλα Βλασιάδου, Γιάννης Σοφολόγης (2011), Κωνσταντίνος Ασπιώτης (2004), Δημήτρης Πετρόπουλος, Θόδωρος Ιγνατιάδης, Γιάννης Αναστασάκης (1989), Κατερίνα Λυπηρίδου, Σύνθια Μπατσή (2007) κ.ά. Η δημιουργία της βιβλιοθήκης του Κρατικού Θεάτρου Βορείου Ελλάδος είχε ως σκοπό την τεκμηρίωση και προβολή των παραστάσεων του θεάτρου από την ίδρυσή του έως τις μέρες μας. Είναι επισκέψιμη με ελεύθερη είσοδο στο φουαγιέ του Βασιλικού Θεάτρου και παρέχει στους ενδιαφερόμενους πρόσβαση στο Αρχείο παραστάσεων του Κρατικού Θεάτρου Βορείου Ελλάδος και στη συλλογή του. Ο χώρος της βιβλιοθήκης είναι περίπου 60 τ.μ. και ένα μέρος του λειτουργεί ως αναγνωστήριο, όπου κάποιος μπορεί να δει τα κείμενα των παραστάσεων όπως και ολόκληρες τις βιντεοσκοπήσεις των παραστάσεων από το 1989 και μετά, ενώ στη σελίδα της ψηφιακής βιβλιοθήκης εμφανίζεται ένα μικρό μέρος της παράστασης.Στο χώρο αυτό δίνεται η δυνατότητα στο κοινό να κάνει την έρευνα που επιθυμεί τόσο μέσω της σχετικής πλατφόρμας, στην οποία έχουν πρόσβαση οι επισκέπτες, όσο και μελετώντας τα ίδια τα τεκμήρια, τους φακέλους των παραστάσεων, που φυλάσσονται στο Αρχείο του Θεάτρου στο ίδιο κτίριο. Το υλικό της κύριας συλλογής της βιβλιοθήκης του Κρατικού θεάτρου περιλαμβάνει: αρχεία βίντεο (αποσπάσματα από τη βιντεοσκόπηση παραστάσεων, trailers, διαφημιστικά τρίλεπτα) αρχεία ήχου (αποσπάσματα από τη μουσική ή την ηχογράφηση παραστάσεων και εκδηλώσεων) αφίσες, φωτογραφίες μακετών, σκηνικού, κοστουμιών και φροντιστηριακών αντικειμένων, δημοσιεύματα τύπου, κείμενα των έργων με τις σημειώσεις συντελεστών, φωτογραφίες από κοστούμια παραστάσεων , παρτιτούρες, προγράμματα παραστάσεων και εκδηλώσεων, προγράμματα παραστάσεων και εκδηλώσεων, φωτογραφίες πορτρέτων, βιογραφίες συντελεστών, φωτογραφίες παραστάσεων, δοκιμών, δραστηριοτήτων, βιβλία της Θεατρικής Βιβλιοθήκης της Δραματικής Σχολής του οργανισμού κλπ. Το παράρτημα της βιβλιοθήκης που δεν σχετίζεται με παραστάσεις του ΚΘΒΕ στεγάζεται στη Μονή Λαζαριστών και αρχικά απευθυνόταν στους σπουδαστές της σχολής. Σήμερα ο συγκεκριμένος χώρος δεν είναι ανοιχτός στο κοινό, αν και η συλλογή έχει καταγραφεί και είναι διαθέσιμη μέσα από την ιστοσελίδα του θεάτρου. Κατάλογος θεατρικών παραγωγών του ΚΘΒΕ Περισσότερες πληροφορίες για κάθε παράσταση εμφανίζονται ενεργοποιώντας τον σύνδεσμο που υπάρχει στο όνομα της κάθε παράστασης Επίσημη ιστοσελίδα Κρατικού Θεάτρου Βορείου Ελλάδος Διοικητικό Συμβούλιο Ανακτήθηκε στις 10-02-2023. Κρατικό Θέατρο Βορείου Ελλάδος, επίσημος λογαριασμός στο Facebook. Βίντεο στο YouTube Ψηφιακή Βιβλιοθήκη